Valke wil nie spekuleer ná moord op lid se paNici Heerschap. Foto: Facebook Niemand is al in hegtenis geneem in verband met die moord op ŉ lid van die Valke se pa Dinsdag in Melkbosstrand buite Kaapstad nie. Kapt. Philani Nkwalase, Wes-Kaapse woordvoerder vir die direktoraat vir prioriteitsmisdaadondersoeke (die Valke), wou egter geen verdere inligting oor hul ondersoek bekend maak nie. Volgens Nkwalase wil hulle nie inligting bekend maak wat die ondersoek na die moord kan beïnvloed nie. Nici Heerschap (74) is agter die stuur van ŉ motor doodgeskiet. Volgens Times Live het Heerschap in sy seun se motor gesit toe twee verdagtes hom glo genader het en hy twee keer geskiet is. Hy is op die toneel dood verklaar. Heerschap se seun, Nico Heerschap, is ŉ speurder adjudant-offisier van die Valke. Nkwalase wou nie spekuleer oor die motief vir die moord nie. “Die motief vir die moord word ondersoek. “Ons wil nie in die stadium spekuleer of die oorledene die slagoffer van ŉ huurmoord was en of hy dalk verkeerdelik geteiken is en of sy seun eintlik die moontlike teiken was nie.” Die voorval het voor ŉ huis in Harold Ashwellweg plaasgevind.